open-index/open-wikipedia-markdown huggingface dataset:
אורי קדמי

**אורי קדמי** (17 ביוני 1947 – 30 באפריל 2017) היה כדורגלן ישראלי, ששיחק בתפקיד קשר במכבי תל אביב בשנות ה-60 של המאה ה-20.

קדמי גדל במחלקת הנוער של מכבי תל אביב וב-1963 העלה אותו ג'רי בית הלוי לקבוצה הבוגרת כחלק מ"תינוקות ג'רי", בגיל 16 בלבד. הופעתו הראשונה הייתה ב-11 בינואר 1964 נגד הפועל ירושלים במסגרת הליגה הראשונה. באותה העונה כבש את שער הניצחון במשחק הגמר השלישי של גביע המדינה נגד הפועל חיפה. ב-1 בנובמבר 1967 כבש שער נוסף במשחק גמר גביע בדרבי נגד הפועל תל אביב.

בתחילת עונת 1969/1970 עבר למכבי יפו, ובעונת 1970/1971 עבר להפועל רמת גן. בעונת 1972/1973 שיחק בשמשון ת"א וכבש את שער הבכורה בעונת המשחקים.

ב-1965 נמנה עם נבחרת הנוער של ישראל שזכתה בגביע אסיה בטורניר שנערך בטוקיו.

במהלך שנות ה-70 של המאה ה-20 אימן קדמי במחלקת הנוער של מכבי תל אביב.

נפטר ב-30 באפריל 2017.

## תארים
;מכבי תל אביב
* אליפות (1): 1966/1968
* גביע המדינה (3): 1963/1964, 1964/1965, 1966/1967
* אלוף האלופים (2): 1964, 1967
* אליפות אסיה לקבוצות (1): 1968/1969

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי יפו
קטגוריה:כדורגלני הפועל רמת גן
קטגוריה:כדורגלני שמשון תל אביב
קטגוריה:ישראלים שנולדו ב-1947
קטגוריה:ישראלים שנפטרו ב-2017
פפינגסטברג

**פפינגסטברג** (בגרמנית: **Pfingstberg**, "הר פנטקוסט") היא גבעה מצפון לגן החדש בצפון פוטסדאם, בירת מדינת ברנדנבורג בגרמניה. בגובה 76 מטר מעל פני הים, פפינגסטברג היא אחד המקומות הגבוהים ביותר בפוטסדאם והיא ידועה בעיקר בזכות הבלוודרה שבנה פרידריך וילהלם הרביעי, מלך פרוסיה בשלבים וסיים בשנת 1863 באמצעות האדריכלים לודוויג פרזיוס, פרידריך אוגוסט שטילר ולודוויג פרדיננד הסה (Ludwig Ferdinand Hesse) על פי דגמים איטלקיים. אדריכל הנוף פטר יוזף לנה תכנן את הגן דמוי הפארק שעל הגבעה.

על פפינגסטברג, ליד הבלוודרה, נמצא גם מקדש פומונה (1801), הבניין הראשון שתכנן קארל פרידריך שינקל, שהיה אז רק בן תשע עשרה.

אחרי מלחמת העולם השנייה נחרבה טירת הבלוודרה וצמחיית פרא השתלטה על הפארק יותר ויותר. עמותה מנסה לשקם את המתקן מאז סוף שנות השמונים. בתמיכת , ותרומות נדיבות, שוחזרו הפארק והארמון ונבנו מחדש במידה רבה עד שנת 2003.

בשל המבנים ההיסטוריים שעליה צורפה הגבעה ב-1999 למכלול התרבותי "הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990, והורחב בשנים 1992 ו-1999.

## שם הגבעה
במפה משנת 1683 הגבעה מכונה **אייכברג** (Eichberg, "הר האלונים"). על הגבעה צמח יער שממנו הורשתה האוכלוסייה לקחת עצים לבניית בתים ללא עלות. לאחר בניית בית העלמין היהודי (Jüdischer Friedhof) של פוטסדאם במדרון הדרומי של הגבעה, שונה שם הגבעה מאייכברג ל**יודנברג** (Judenberg, "הר היהודים") בשנת 1743. בית העלמין קיים גם כיום (), ועל אף התנכלויות חוזרות ונשנות בתקופת השלטון הנאצי, הזנחה בתקופת השלטון הקומוניסטי וונדליזם אחר כך מצב בית הקברות, אולם ההספדים וחדר הטהרה הוא סביר, כשבבית הקברות נמנו 520 קברים.

השם השלישי ניתן לאחר שהמלך פרידריך וילהלם השלישי, מלך פרוסיה קנה חלקת אדמה עם ביתן, מקדש פומונה, בשנת 1817. מכאן ואילך נקראה הגבעה פפינגסטברג עד ימינו.

האזור היה שייך לחבר המועצה קרל לודוויג פון אוספלד (Carl Ludwig von Oesfeld), ונאמר כי מלכת פרוסיה לואיזה ממקלנבורג-שטרליץ סעדה שם בפנטקוסט ("חג השבועות הנוצרי") ב-1804. לאחר השהות הנעימה בכרם, דווח כי המלכה הציעה לשנות את שם הגבעה. נאמר כי פרידריך וילהלם השלישי שינה את השם בשנת 1817, לזכר אשתו שנפטרה בשנת 1810. גרסה שנייה היא שביקור המלך בגבעה בפנטקוסט בשנת 1817 היה הסיבה לשינוי.

## קישורים חיצוניים


* Palaces and Parks of Potsdam and Berlin  UNESCO Official Website
* Förderverein Pfingstberg in Potsdam e.V.


קטגוריה:הארמונות והגנים בפוטסדאם-ברלין
קטגוריה:נקודות תצפית
קטגוריה:פוטסדאם
אלכסנדר אלכסנדרוביץ' קוזנצוב

**אלכסנדר אלכסנדרוביץ' קוזנצוב** (ברוסית: **Алекса́ндр Алекса́ндрович Кузнецо́в**, באנגלית: **Aleksandr Kuznetsov**; נולד ב-22 ביולי 1992) הוא שחקן טלוויזיה וקולנוע וזמר רוסי. הופיע במספר סרטים עתירי תקציב, כדוגמת לב פרמה ובסדרה "טובים מאיתנו". בשנת 2019 החל להשתתף בפרויקטים בצרפת ודנמרק.

## ביוגרפיה
אלכסנדר קוזנצוב נולד ב־22 ביולי 1992 בסבסטופול, שבאוקראינה. הוא עבר תחילה לקייב ללמוד משחק ואחר כך למוסקבה. בשנת 2015 סיים את לימודיו באקדמיה הרוסית לאמנויות התיאטרון (GITIS) במוסקבה, ובאותה שנה החל להופיע בתיאטרון צ'כוב במוסקבה. מאז הופיע בהפקות תיאטרון רבות, ביניהן "המורדים" (2017), בבימויו של אלכסנדר מולוצ'ניקוב, ו"אהבה מאוחרת" (2014), בבימויו של קרימוב. הוא גם ביים וכיכב בהפקה משלו, "המהמרים" (Igroki), המבוסס על יצירה של ניקולאי גוגול (2015).

קוזנצוב שאף תמיד להגיע לקולנוע. הוא ידוע בזכות תפקידיו בסדרת הטלוויזיה הרוסית "טובים מאיתנו", ובסרטים "הסקיתי" בבימויו של רוסטם מוסאפיר (2018), "למה שלא תמות?" (Papa, sdokhni), בבימויו של קיריל סוקולוב, ו"קיץ" בבימויו של קיריל סרברניקוב, שנבחר להתמודד על דקל הזהב בפסטיבל קאן 2018. המבקרים הגדירו אותו ככוכב עולה בקולנוע הרוסי. על תפקידו המוביל בסרט "חומצה" (ACID) בבימויו של אלכסנדר גורצ'ילין, קיבל קוזנצוב את פרס אנג'לה בפסטיבל זרקורים אירופאי (SUBTITLE).

מלבד קריירת המשחק שלו, קוזנצוב הוא גם הסולן להקת "Space Punk Industry". קוזנצוב מתאר את המוזיקה שלו כשילוב של "בריטפופ ורוק אלטרנטיבי".

בסתיו 2018 זכה קוזנצוב בפרס "שמות חדשים (בקולנוע)" בטקס פרסי המגזין OK! (רוסיה). בשנת 2019 אלכסנדר לוהק לתפקיד מוביל בסרט הצרפתי "הגברים שלנו" בבימויו של רייצ'ל לאנג, שבו מככב גם השחקן הצרפתי לואי גארל. בשנת 2020 סיים קוזנצוב את צילומי סדרת טלוויזיה דנית בת 8 פרקים בשם "קמיקזה" Kamikaze, על פי הרומן "(Muleum (2007" של ארלנד לו, עבור HBO. באותה שנה השתתף גם בצילומי הסרט "חיות הפלא: הסודות של דמבלדור".

בשנת 2022 כיכב בהפקת הענק לב פרמה, שהכניסה 900 מיליון רובל והפכה לשובר קופות ולסרט הרוסי הרווחי ביותר באותה שנה. הוא כיכב בסדרת הטלוויזיה "כימרה" ובעקבות מלחמת אוקראינה–רוסיה עזב את רוסיה במחאה ועבר להתגורר בלונדון.

## פילמוגרפיה
### קולנוע

### סדרות

## פרסים

## קישורים חיצוניים

* Aleksandr Kuznetsov on Subtitle Talent
* אינסטגרם של אלכסננדר קוזנצוב
* פייסבוק של אלכסנדר קוזנצוב

## הערות שוליים

קטגוריה:שחקני קולנוע וטלוויזיה רוסים
קטגוריה:שחקני תיאטרון רוסים
קטגוריה:זמרים רוסים
קטגוריה:מהגרים לרוסיה
קטגוריה:בוגרי בתי ספר למשחק
קטגוריה:רוסים שנולדו ב-1992
מיקי בן שטרית

**מאיר (מיקי) בן שטרית** (נולד ב-4 בנובמבר 1958) הוא כדורגלן עבר ישראלי, ששיחק בעמדת החלוץ.

## קריירה
בן שטרית נולד בקריית אתא וגדל במחלקת הנוער של מכבי חיפה וב-1976 עלה לקבוצה הבוגרת. בעונת 1982/1983 הושאל לשמשון תל אביב לעונה אחת שבסופה חזר למכבי חיפה. בעונת 1983/1984, לאחר משחק בין מכבי חיפה לבני יהודה באצטדיון קריית אליעזר, הותקפו שחקני בני יהודה והמועדון הגיש תלונה נגד מכבי חיפה. לאחר משא ומתן בין המועדונים, הציעו בבני יהודה להעביר את בן שטרית אליהם בתמורה לביטול התלונה, הצעה שבחיפה התנגדו לה.

בעונת 1984/1985,עבר בן שטרית למכבי תל אביב. משחק הבכורה השלו במדי הצהובים היה דווקא בדרבי מול הפועל תל אביב בו כבש צמד ומכבי הביסה את הפועל 3-0. בעונת 1985/1986 עבר למכבי שעריים שירדה עונה קודם לכן לליגה השנייה. בעונת 1987/1988 הצטרף להפועל תל אביב וזכה עם המועדון באליפות המדינה. בסוף עונה זו עבר להפועל ירושלים.

## תארים
;הפועל תל אביב
* אליפות (1): 1987/1988

## קישורים חיצוניים
* עמוד השחקן באתר מכבי חיפה
* עמוד השחקן באתר מכבי תל אביב
* עמוד השחקן באתר האנציקלופדיה של הפועל תל אביב
* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:קריית אתא: כדורגלנים
קטגוריה:כדורגלני מכבי חיפה
קטגוריה:כדורגלני שמשון תל אביב
קטגוריה:כדורגלני מכבי תל אביב
קטגוריה:כדורגלני מכבי שעריים
קטגוריה:כדורגלני הפועל תל אביב
קטגוריה:כדורגלני הפועל ירושלים
קטגוריה:בוגרי תיכון רוגוזין, קריית אתא
קטגוריה:ישראלים שנולדו ב-1958
כוח זיקית

**כח זיקית** היא סדרת סרטים מסוגת קומדיה-פעולה חרדית, שכוללת ארבעה פרקים, מאת "האחים כהן וחצי" ו"מעוף הפקות".

בתחילה, הסדרה תוכננה לצאת בשלושה חלקים, - עקב הצלחת הסדרה, יצא לבסוף פרק ספיישל נוסף.

## סרטים
### פרק ראשון: סכנה בלב ים (2008)
שני החברים אביתר ושמשון עולים לספינה לטורקיה. אביתר מסתבך עם מדען גרמני שמייצר לארגון מחבלים בשם WAR פצצת אטום זעירה. בהמשך הם מנהלים מעקבים אחריו בספינה ומנסים לגנוב ממנו את התיק בו נמצאת הפצצה.

### פרק שני: הגביש (2009)
אביתר ושמשון מצליחים לגנוב למדען את התיק ומגלים שיש שם נחש ממבה. לאחר מכן הם מחזירים לו את התיק, מתקינים מצלמה נסתרת בחדרו, ומגלים שהוא החביא את הפצצה בשירותים. הם גונבים אותה אך הוא מגלה זאת ורודף אחריהם. בהמשך מצטרף לעלילה "המכשף", גם הוא מארגון המחבלים, שמצליח לקחת מהם את הפצצה, אך הם מצליחים להערים עליו ולקחת אותה ממנו בחזרה.

### פרק שלישי: רגע האמת (2009)
הספינה עוצרת לחניית ביניים בטורקיה, שם שמשון נחטף ואביתר שבא להציל אותו נחטף אף הוא, והמכשף לוקח מהם את הפצצה. בסופו של דבר הם משתלטים על החוטפים, בורחים וחוזרים לספינה.
"המכשף השחור" שרד את השתלטותם של שמשון ואביתר וחזר לספינה שם הכריח אותם לשתף עימו פעולה. כשעגנו בארץ, חיבר המכשף לאביתר את הגביש שפועל על פי פעימות לב, אך לבקשת אביתר מחשמל אותו שמשון וכך ליבו לא פועם והם ניצלים מהפיצוץ.

### פרק רביעי: לחשוף את קודקוד צל (2010)
בפרק האחרון הם נלקחים לחקירה בישראל וביחד הם מנסים להבין מי זה קודקוד צל. בסופו של דבר הם מוצאים אותו ובכך הם מסיימים את המשימה שלהם ומתקבלים ליחידה מיוחדת במוסד.

## שחקנים

## ביקורת
יצחק טסלר מאתר nrg כתב .

## ראו גם
* האחים כהן וחצי
* קולנוע חרדי

## קישורים חיצוניים
* 
* מתי שיינברג, כח זיקית מפתיעים עם פרק רביעי כולל תוספות, באתר חסידיניוז, 25 באוקטובר 2010
* מערכת שורש, בלעדי בשורש- פרומו ל"כח זיקית" החדש!, באתר שורש, 28 ביולי 2010
* גרינטק מדיה, כח זיקית - פרק ראשון - סכנה בלב ים, באתר גרינטק
* גרינטק מדיה, כח זיקית - פרק שני - הגביש, באתר גרינטק
* גרינטק מדיה, כח זיקית - פרק שלישי - רגע האמת, באתר גרינטק
* גרינטק מדיה, כח זיקית - פרק רביעי - לחשוף את קודקוד צל, באתר גרינטק

## הערות שוליים

קטגוריה:סרטי קולנוע חרדי
דייוויד גריפין (שחקן)

**דייוויד גריפין** (באנגלית: **David Griffin**; נולד ב-19 ביולי 1943) הוא שחקן אנגלי.

## ביוגרפיה
גריפין נולד בריצ'מונד שבמחוז סארי. הוא ידוע בעיקר מהופעותיו בתפקיד קלייב דמפסטר DFC בסדרה "היי-די היי" בשנים 1984 עד 1988, ובתפקיד אמט הוקסוורת' בסדרה "מה יגידו השכנים?" בשנים 1991 עד 1995.

עוד בטלוויזיה הופיע גריפין בתפקידי אורח בפרק "The Sea Devils" בסדרה "דוקטור הו", ובסדרות "אלו אלו", "Dixon of Dock Green", "אמרדייל פארם", ובשני פרקים של הסדרה "Ripping Yarns". ב-1995 אחרי סיום ההופעות בסדרה "מה יגידו השכנים?", יצא גריפין לסיבוב הופעות בינלאומי עם סו פולרד, בהצגה "The Good Sex Guide". גריפין כיכב במספר מופעי פנטומיים (pantomime) כגון "ג'ק ושיח האפונים".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1943
אביגל שורק

**אביגל שורק** (נולד ב-26 בנובמבר 1977) הוא רואה חשבון, איש עסקים ישראלי המכהן כמנכ"ל חברת דלק US. בעבר היה מנכ"ל חברת התעופה אל על.

## ביוגרפיה
שורק נולד בקיבוץ שובל וגדל בגדרה. הוא קרוי על שם דודו יגאל שנספה במלחמות ישראל, ובמקור איית את שמו עם א', "אביגאל". הוא שירת בחיל האוויר הישראלי בשנים 1996–2004 והשתחרר בדרגת רב-סרן. שורק בוגר לימודי חשבונאות ורואה חשבון בהשכלתו. עד מינויו למנכ"ל אל על התגורר בנאשוויל, טנסי בארצות הברית שם מילא שורה של תפקידי ניהול, ביניהם מנהל פיתוח עסקי בתאגיד SUNPOWER, כמו כן בעבר שימש שורק בתפקיד בכיר וכדירקטור בחברת אלון USA שהייתה בשליטת אנשי העסקים דודי וויסמן ושרגא בירן ולאחר מכן כיהן כסגנו של עוזי ימין כסגן נשיא בכיר ומנהל תפעול ראשי בחברת דלק US.

עם מעבר השליטה באל על לאלי רוזנברג מינה הדירקטוריון את שורק כמנכ"ל כחלק מהשאיפה להחליף את השדרה הניהולית בחברה. הוא החליף את גונן אוסישקין בתפקיד בינואר 2021 ושימש בתפקיד שנה וארבעה חודשים. ב-28 במרץ 2022 הודיע על התפטרותו בשל רצונו לחזור ולכהן בחברת דלק US.

## הערות שוליים

קטגוריה:מנכ"לי אל על
קטגוריה:מנכ"לים ישראלים
קטגוריה:ישראלים שנולדו ב-1977
שוורין (פירושונים)

קטגוריה:שמות משפחה גרמניים
קטגוריה:שמות משפחה אשכנזיים
קטגוריה:שמות משפחה טופונימיים
Folklore: The Long Pond Studio Sessions (from the Disney+ Special)

****** הוא אלבום הופעה ופסקול של הזמרת-יוצרת האמריקאית טיילור סוויפט. האלבום יצא לאור ב-25 בנובמבר 2020 על ידי חברת התקליטים ריפבליק רקורדס. הוא מתבסס על אלבומה השמיני, *[[Folklore (אלבום של טיילור סוויפט)|Folklore]]*.

האלבום הוא גם פסקול הסרט, **'.

==רקע==
האלבום הופק על ידי [[טיילור סוויפט]], [[ג'ק אנטונוף]] ו[[ארון דסנר]], שהיו המפיקים של ''[[Folklore (אלבום של טיילור סוויפט)|Folklore]]''. האלבום מחולק לשני [[תקליטור]]ים: הראשון הוא התקליטור של מהדורת הדלוקס של ''Folklore'', הכולל בתוכו גם את רצועת הבונוס "[[The Lakes]]", בעוד התקליטור השני הוא פסקול הסרט, **'.

את אלבום ההופעה והשירים שנכללו בו, הקליטה סוויפט באולפני לונג פאונד שבעמק ההדסון, ניו יורק.

## ביקורת
כבר בצאתו של האלבום, פורסמו אודותיו כתובות בשלל אתרי מוזיקה שונים. ב-*[[NME]]* פורסם הרקע של האלבום, תוך שנכתב שם את הפרטים אודות הקלטות האלבום. ב-*OnStage* פורסמה כתבה על האלבום גם כן. בהמשך, פורסמה כתבה עליו גם באתר *The River Japan*.

בנוסף לכך, פורסמו עליו כתבות באתרים נוספים.

## רשימת רצועות

## מיקומי שיא
### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי הופעה מ-2020
קטגוריה:פסקולים מ-2020
קטגוריה:אלבומי טיילור סוויפט
קטגוריה:אלבומי הופעה באנגלית
קטגוריה:פסקולים באנגלית
קטגוריה:אלבומים שהופקו על ידי ארון דסנר
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טיילור סוויפט
קטגוריה:אלבומי חברת ריפבליק רקורדס
Suge

**Suge** (ידוע גם כ-) הוא סינגל שהוקלט על ידי הראפר האמריקאי דה-בייבי, מתוך אלבום הבכורה שלו, Baby on Baby. השיר יצא לאור ב-23 באפריל 2019, על ידי חברת התקליטים אינטרסקופ רקורדס, כסינגל המוביל מתוך האלבום. שם השיר מתייחס למנהל המוזיקה שוג נייט. השיר הופק על ידי ג'טסון-מייד ופו ביטס.

השיר הגיע בשיאו למקום השביעי במצעד הבילבורד הוט 100. נוסף על כך, השיר זכה במועמדויות לקטגוריות "ביצוע הראפ הטוב ביותר" ו"שיר הראפ הטוב ביותר" בטקס פרסי גראמי ה-62. מגזין Complex דירג אותו כשיר השני הטוב ביותר משנת 2019, ומגזין בילבורד דירג אותו כשיר ה-12 הטוב ביותר.

## הרכב ומילים
השיר מכיל "הפקה פועמת", ביט שנשמע כמו "תופים מתוקתקים וקרקור של סינת'-בס". הפזמון מכיל קולות רקע של המילים "yeah yeah", ומכאן כותרת המשנה של השיר. מילות השיר תוארו כ"בטוחות בחוצפה", כשדה-בייבי מתיימר על שמירת 32,000 דולר באחד מכיסיו וגלוק  בשני, יחד עם "מסירה קולית חזקה, שורות חכמות ואישיות גדולה מדי".

## ביקורת
בוושינגטון פוסט נאמר כי השיר "מציג את הרבגוניות של דה-בייבי", תוך שהוא נשמע "חריף" ובעל יכולת "ללחוץ על המתג". מגזין Vice תיאר את השיר כ"אחד הסינגלים הטובים ביותר מתוך האלבום ובלגן חסר מנוח של שורות", והוסיף כי דה-בייבי מזכיר בשיר את הראפר יאנג ת'אג.

## הצלחה מסחרית
השיר הופיע לראשונה במקום ה-87 במצעד הבילבורד הוט 100, בשבוע של 13 באפריל 2019, והפך לשירו הראשון של דה-בייבי שהגיע למצעד. במהלך השבועות הבאים, הגיע בשיאו למקום השביעי במצעד ולמקום השלישי במצעד שירי ה-R&B\היפ הופ. ב-23 ביוני 2019, קיבל הסינגל את תואר הפלטינה מאיגוד תעשיית ההקלטות האמריקאי, על מכירות של למעלה ממיליון עותקים דיגיטליים בארצות הברית.

## וידאו קליפ
הווידאו קליפ של השיר פורסם ב-4 במרץ 2019 בערוץ היוטיוב של דה-בייבי. בקליפ נראה דה-בייבי במגוון תפקידים, בהם דוור, מנהל המוזיקה שוג נייט ורקדן במשרד. הקליפ כולל גם קטע משיר הפתיחה של אלבום הבכורה שלו, "Taking It Out".

## רמיקסים
ב-8 באוגוסט 2019, פרסמו הראפרים ג'וינר לוקאס וטורי ליינז רמיקס לשיר, כסימון לסיום הריב המתוקשר שלהם, שהחל בשנת 2018.

הראפרית ניקי מינאז' ביצעה בבכורה רמיקס לא רשמי לשיר במופע שלה, Queen Radio, ואף פרסמה קטע מהרמיקס בעמוד האינסטגרם שלה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:סינגלים בהוצאת אינטרסקופ רקורדס
Life Is Good

**Life Is Good** הוא סינגל שהוקלט על ידי הראפר האמריקאי פיוצ'ר, בשיתוף הראפר הקנדי דרייק, מתוך אלבום האולפן השמיני של פיוצ'ר, High Off Life. השיר יצא לאור ב-10 בינואר 2020, על ידי חברות התקליטים אפיק רקורדס ופריבנדז, כסינגל השלישי מתוך האלבום. במקור, השיר היה אמור להיות חלק מהמיקסטייפ השני המשותף של פיוצ'ר ודרייק, לאחר What a Time to Be Alive, אך בסופו של דבר נכלל באלבומו השמיני של פיוצ'ר.

השיר הגיע היישר אל המקום השני במצעד הבילבורד הוט 100 והפך לשיר הראשון ששהה במקום זה במשך שמונה שבועות, כשמעליו השיר "The Box" של רודי ריץ'. השיר הוא שירו של פיוצ'ר שהגיע למקום הגבוה ביותר במצעד. השיר מכר כ-7 עותקים סך הכל בארצות הברית, נכון ל-29 ביוני 2020.

## רקע ווידאו קליפ
בסוף דצמבר 2019, פיוצ'ר ודרייק נצפו באטלנטה, ג'ורג'יה, וצילמו קליפ במקדונלד'ס, מה שהוביל לאמונה כי לשניים יש שיתוף פעולה שצפוי לצאת לאור. הצילום כלל אמנים כמו 21 סבאג', מייק ויל מייד איט, ליל יאכטי וביג בנק . הידיעה על הווידאו קליפ התפשטה כשהתקליטן ואושיית המדיה די ג'יי אקדמיקס  פרסם את קריאת הליהוק לקליפ. פיוצ'ר פרסם בעבר קטע ממה שהצמד עבד עליו בסטורי באינסטגרם שלו.

השיר והווידאו קליפ, אותו ביים ג'וליאן כריסטיאן לוץ , פורסם ב-10 בינואר בחצות. בקליפ נראים פיוצ'ר ודרייק כגברים עם משרות רגילות, כולל עובדי מזון מהיר, מכונאים, עובדי טכנולוגיית מידע, עובדי אפל סטור מחוץ למותג, אנשי זבל, שפים, ראפרים שאפתנים ועוזרי במאי.

נכון לנובמבר 2020, הקליפ עומד על כ-1.2 מיליארד צפיות באתר יוטיוב.

## רמיקס
ב-15 בפברואר 2020 פורסם רמיקס לשיר על ידי פיוצ'ר בהשתתפות דרייק והראפרים האמריקאים דה-בייבי וליל בייבי. שלושה ימים לפני צאת הרמיקס, פיוצ'ר פרסם טיזר לרמיקס עם קולותיהם של דה-בייבי וליל בייבי בסטורי באינסטגרם. הרמיקס נכלל באלבום האולפן השמיני של פיוצ'ר, High Off Life, יחד עם הגרסה המקורית.

## ביקורת
ג'ייסון ליפשוץ מבילבורד כתב כי מבנה השיר בשני חצאים - דרייק מבצע את המחצית הראשונה ופיוצ'ר מבצע את האחרונה, כל אחד עם קצב שונה - מזכיר את השיר "Sicko Mode" של דרייק יחד עם טראוויס סקוט משנת 2018. בנוסף, הוא העניק ביקורת חיובית לשיר על כך שהאמנים משלימים זה את זה כפי שעשו במיקסטייפ המשותף שלהם בשנת 2015. המגזין XXL תיאר את ההפקה כ"חלומית".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פיוצ'ר
קטגוריה:שירי דרייק
קטגוריה:שירים באנגלית
קטגוריה:שירי מוזיקת טראפ
קטגוריה:שירי יהלום בארצות הברית
מפרץ טריפ (אנטארקטיקה)

**מפרץ טריפ** (באנגלית: **Tripp Bay**) הוא מפרץ באזור חוף סקוט של ארץ ויקטוריה, שבאנטארקטיקה.

המפרץ נוצר (הופיע) בשל נסיגת הקרח שבין הדום הקרח אואטס והדום הקרח אוואנס. 

המפרץ ממוקם לרגלי קרחון אלברכט פנק וקרחון פריי.

במרכז המפרץ ממוקם האי טריפ.

## היסטוריה
### גילוי ומיפוי המפרץ

המפרץ מופה לראשונה על ידי המשלחת הבריטית לחקר אנטארקטיקה (משלחת נמרוד), אשר חקרה את אנטארקטיקה בין השנים 1907–1909.

### מקור השם

שמו של המפרץ ניתן לו על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913.

המפרץ נקרא על שמו של האי טריפ, המצוי במרכז המפרץ.

## לקריאה נוספת

• Defense Mapping Agency  1992, **[https://books.google.co.il/books?id=sgSnbMOD_VsC&pg=PA398&lpg=PA398&dq=%22Tripp+Bay%22+Antarctica&source=bl&ots=qcOJqpMaA6&sig=ACfU3U1_xzuEferMtpZQOF4ThShm9PWbNg&hl=en&sa=X&ved=2ahUKEwiH1oa6vLLtAhVMPcAKHWLzCsk4ChDoATAGegQIBxAC#v=onepage&q=%22Tripp%20Bay%22%20Antarctica&f=false Sailing Directions (planning Guide) and (enroute) for Antarctica]**, P 398

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA196&lpg=PA196&dq=%22Tripp+Bay%22+Antarctica&source=bl&ots=h8mux-cg4S&sig=ACfU3U10GZ7OMClKcdEgyyMjLAUM86uXlg&hl=en&sa=X&ved=2ahUKEwiH1oa6vLLtAhVMPcAKHWLzCsk4ChDoATAFegQICBAC#v=onepage&q=%22Tripp%20Bay%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 196

## קישורים חיצוניים

* מפרץ טריפ באתר הסקר הגאולוגי של ארצות הברית
* מפרץ טריפ באתר הגאזט האנטארקטי של ממשלת ניו זילנד
* מפרץ טריפ באתר הגאזט האנטארקטי של ממשלת אוסטרליה
* מפרץ טריפ באתר הגאזט האנטארקטי המשווה SCAR של ממשלת אוסטרליה
* מפרץ טריפ באתר marineregions

## הערות שוליים

טריפ
טריפ
טריפ (אי)

**האי טריפ** (באנגלית: **Tripp Island**) הוא אי בדרום מפרץ טריפ, למול אזור חוף סקוט, בארץ ויקטוריה, שבאנטארקטיקה.

## היסטוריה
### גילוי ומיפוי האי

האי התגלה ומופה לראשונה על ידי המשלחת הבריטית לחקר אנטארקטיקה (משלחת נמרוד), אשר חקרה את אנטארקטיקה בין השנים 1907–1909.

### מקור השם

משלחת נמרוד נתנה לאי את שמו.

האי נקרא על שם לנארד או. ה. טריפ (Leonard O.H. Tripp), מוולינגטון שבניו זילנד, שהיה ידיד ותומך של ארנסט שקלטון (שקלטון יזם את משלחת נמרוד, ועמד בראשה).

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA196&lpg=PA196&dq=%22Tripp+Island%22+Antarctica&source=bl&ots=h8mux-dh3Y&sig=ACfU3U2VoRHhwSQedCsvjmJqYbnx_9mzaQ&hl=en&sa=X&ved=2ahUKEwjvrdbEwLLtAhXIQkEAHQCfC5U4FBDoATAGegQIBxAC#v=onepage&q=%22Tripp%20Island%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 196

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA449&lpg=PA449&dq=%22Tripp+Island%22+Antarctica&source=bl&ots=qcOJqpNbzc&sig=ACfU3U0GYZWfKPEQpuZZ9iYPPxJfHrDDiw&hl=en&sa=X&ved=2ahUKEwjvrdbEwLLtAhXIQkEAHQCfC5U4FBDoATAFegQIChAC#v=onepage&q=%22Tripp%20Island%22%20Antarctica&f=false Sailing Directions (planning Guide) and (enroute) for Antarctica]**, P 398

## קישורים חיצוניים
* האי טריפ באתר הסקר הגאולוגי של ארצות הברית
* האי טריפ באתר הגאזט האנטארקטי של ממשלת ניו זילנד
* האי טריפ באתר הגאזט האנטארקטי של ממשלת ניו זילנד
* האי טריפ באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי טריפ
* האי טריפ באתר marineregions
* מחשבון מרחקים - המרחק מהאי טריפ לאתרים סמוכים

## הערות שוליים

טריפ
טריפ
Bop (שיר)

**Bop** (מעוצב באותיות גדולות) הוא סינגל שהוקלט על ידי הראפר האמריקאי דה-בייבי, מתוך אלבום האולפן השני שלו, Kirk. השיר יצא לאור ב-19 בנובמבר 2019, על ידי חברות התקליטים סאות' קואוסט מיוזיק גרופ ואינטרסקופ רקורדס, כסינגל השני מתוך האלבום. השיר הגיע בשיאו למקום ה-11 במצעד הבילבורד הוט 100 וקיבל מועמדות לקטגוריית "ביצוע הראפ הטוב ביותר" בטקס פרסי גראמי ה-63.

## הופעות חיות
דה-בייבי ביצע את השיר כחלק ממחרוזת  עם "Intro" ו-"Really" בתוכנית טונייט שואו עם ג'ימי פאלון  ב-30 בספטמבר 2019, על מנת לקדם את האלבום Kirk.

ב-7 בדצמבר 2019, ביצע את השיר, יחד עם "Suge", בתוכנית סאטרדיי נייט לייב.

## וידאו קליפ
הווידאו קליפ של השיר פורסם ב-16 בנובמבר 2016 ובוים על ידי ריל גואוטס. הוא מעוצב כ"מחזמר היפ-הופ של ברודוויי" וכולל פלאש מוב, וגם את צוות המחול האמריקאי Jabbawockeez . ג'יימס ריקו, ראש צוות ההפקה של ריל גואוטס, הצהיר כי הוא קיבל השראה מתוכנית הטלוויזיה "אוסטין פאוורס", ואמר כי הוא רוצה לשחזר את אותה תחושת קהילה בקליפ, תוך שאיבת השראה נוספת מהסרט "רוקי", כשהמטרה הסופית היא "גרסת ראפ" לסצנת המבוא מהסרט "לה לה לנד".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דה-בייבי
קטגוריה:שירים באנגלית
קטגוריה:שירים שנכתבו על ידי דה-בייבי
קטגוריה:סינגלים בהוצאת אינטרסקופ רקורדס
שמוטולי

**שמוטולי** (בפולנית: **Szamotuły**; בעבר בגרמנית: **Samter**, זאמטר, יידיש: סאמטער) היא עיר במחוז שמוטולי בפרובינציית פולין גדול שבפולין. כ-35 ק"מ צפונית מערבית לפוזנן.

בעבר התקיימה בעיר קהילה יהודית גדולה. נכון ליוני 2016, עמד מספר תושבי העיר על 18,799 איש.

בין ילידי העיר המפורסמים: האחים פיליפ וקסאפר שארוונקה.

## קישורים חיצוניים

* 
* 

קטגוריה:פולין גדול: עיירות יהודיות
קטגוריה:פולין גדול: יישובים
יאחצ'ל

[ממוזער|250px|שמאל|יאחצ'ל בעיר [יזד, איראן]]
[250px|ממוזער|יאחצ'ל בעיר [כרמאן]]
**יאחצ'ל** (בפרסית: **یخچال**, פירוש: "בור קרח") הוא סוג עתיק של מבנה קירור בו היו מאחסנים מזון. מבנה זה היה בנוי מעל הקרקע כאשר היה למבנה צורת כיפה עם פתח בראשה כאשר מתחתיה נמצא לו שטח אחסון תת-קרקעי לקירור מזון. לעיתים קרובות שימש אף לאחסון קרח (אפילו לצורך ייצור גלידה כגון הגלידה הפרסית הקרויה: "באסתני סונאטי" או המאכל הקרוי: "פאלודה". החלל התת-קרקעי יחד עם חומר הבנייה הוא עמיד בפני חום ומבודד את שטח האחסון בכל ימות השנה. מבנים אלה נבנו ושימשו בעיקר בפרס העתיקה ורבים שנבנו לפני מאות שנים נותרו עומדים גם כיום ואף בשימוש.

## ראו גם
* לוכד רוח
* אדריכלות איראנית

## קישורים חיצוניים

## הערות שוליים

קטגוריה:איראן: המצאות
קטגוריה:טיפוסי מבנים
מועדון מכסחי המפלצות

**מועדון מכסחי המפלצות** (באנגלית: **Monster Buster Club**) היא סדרת טלוויזיה קנדית-צרפתית בהנפשה ממוחשבת, מסוגת מדע בדיוני, קומדיה, אקשן והרפתקאות, שהופקה על ידי Marathon Media ו-Image Entertainment Corporation. הסדרה עוקבת אחר ארבעה ילדים שפועלים בהצלת העיר שלהם מפלישת זרים.

לסדרה הופקו 2 עונות ו-52 פרקים באורך 22 דקות. היא שודרה לראשונה באירופה החל מ-2 ביוני 2008 עד 14 בנובמבר 2009 בערוץ ג'טיקס. בקנדה הסדרה שודרה בערוץ YTV ובצרפת בערוץ Gulli. בישראל הסדרה שודרה בדיבוב עברי החל משנת 2008 עד 2009 בערוץ ג'טיקס.

## תקציר העלילה
הסדרה עוקבת אחר ארבעה ילדים, קאתי, כריס, דן וסאם, אשר נמצאים בארגון סודי בשם "מועדון מכסחי המפלצות". באמצעות הארגון הם מונעים מפלישת זרים להיכנס לעיר שלהם, סינגלטאון, ושולחים אותם לרשויות גלקטיות.

## דמויות
* **קאתי (Cathy)** - חייזרית שנראית כמו ילדה, אשר הגיעה לכדור הארץ יחד עם סבה כדי להקים את מועדון מכסחי המפלצות.
* **כריס (Chris)** - ילד טכנולוגי בן 12 שלוקח חלק במועדון מכסחי המפלצות. הוא חכם מאוד ובעל כישרון לגאדג'טים.
* **דן (Danny)** - ילד ספורטאי בן 12 שלוקח חלק במועדון מכסחי המפלצות. הוא נחמד בנשמתו ולפעמים פועל ביהירות.
* **סאם (Sam)** - ילדה רצינית בת 12 שלוקחת חלק במועדון מכסחי המפלצות. לרוב מצטיירת כמנהיגת המועדון.
* **ג'ון (John)** - ילד בן 10. אחיו הקטן של כריס שרוצה גם להיות חלק במועדון מכסחי המפלצות.
* **מר הוגו סמית' (Mr. Hugo Smith)** - סבא של קאתי, איתה הגיע לכדור הארץ. כשהוא לא מסייע למועדון מכסחי המפלצות, הוא אוהב לעבוד בגינתו.
* **ראלף (Ralph)** - אחד התלמידים בתיכון סינגלטאון. יש לו אב שעובד במכירת מכוניות.

## מדבבים
הדיבוב העברי בוים על ידי גדי לוי ודן שצברג.

בנוסף דיבב בדיבוב העברי דן שצברג.

## שידור

## קישורים חיצוניים

* 

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה צרפתיות
קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:סדרות הנפשה ממוחשבת
קטגוריה:סדרות מדע בדיוני קנדיות
קטגוריה:סדרות טלוויזיה קנדיות שעלו לשידור בשנות ה-2000
קטגוריה:סדרות טלוויזיה צרפתיות שעלו לשידור בשנות ה-2000
קטגוריה:ג'טיקס: תוכניות וסדרות
קרנף מאוריטניקום

**קרנף מאוריטניקום** (שם מדעי: *Ceratotherium mauritanicum*) הוא מין נכחד של קרנף מהסוג קרנף רחב שפה, הקרוב למין קרנף רחב שפה. הוא התקיים באפריקה לאורך סוף הפליוקן עד ההולוקן מלפני 2.6 מיליון שנה עד לפני 8,000 שנה מזמננו.

מאובניו של קרנף זה התגלו במספר חפירות באפריקה, בין השאר במרוקו, תוניסיה ואלג'יריה, וגם בכמה אתרים במזרח אפריקה כמו באתיופיה ובאפריקה הדרומית. עם זאת קשה להבדיל בינו לבין מינים אחרים מסוגו.

חלק מהחוקרים מחשיבים אותו כקרוב למין *Ceratotherium neumayri*, שחי במיוקן והיה דומה מעט לקרנף צר שפה. ככל הנראה מין זה התפצל ממנו ואולי חי לצד המין המודרני של קרנף רחב שפה (*Ceratotherium simum*).

ככל הנראה הוא היה דומה מאוד לקרנף רחב השפה הקיים, אך שנמצא באזורים צפוניים יותר, בהם הסוואנות הקדומות נכחדו. כמה חוקרים סוברים שהוא נכחד לפני התקופה המזוליתית ואיננו היה במגע עם האנשים, כך שהיכחדותו נגרמה משינויי אקלים או מדחק אבולוציוני אחר, לפני פחות ממיליון שנה מזמננו.

## קישורים חיצוניים

קטגוריה:בעלי חיים שתוארו ב-1888
קטגוריה:טקסונים שתוארו בידי אוגיסט פומל
קטגוריה:קרנפיים פרהיסטוריים
קטגוריה:מגה-פאונה של הפלייסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפלייסטוקן באפריקה
קטגוריה:מפריטי פרסה שחיו בפלייסטוקן
קרנף רחב שפה (סוג)

**קרנף רחב שפה** (שם מדעי: *Ceratotherium*; מילולית: "בהמה מקורננת") הוא סוג של קרנף אפריקני הכולל כיום מין יחיד - קרנף רחב שפה (*Ceratotherium simum*).

סוג זה מכיל את המינים הגדולים ביותר כיום של קרנפים, והם נפוצים ברחבי הסוואנות של אפריקה. שפתם הרחבה מיועדת ללחכך ביעילות עשבים שהם מזונם העיקרי. בניגוד אליהם הקרנף האפריקני השני, קרנף צר שפה מותאם בעיקר לאכילת עלים נמוכים.

הקרנף החי כיום מוגבל למספר אזורים באפריקה, אך בעבר היו מינים שחיו, החל מהמיוקן גם בדרום אירופה וחלק מאסיה. הם נכחדו כתוצאה מהתייבשות הסוואנות בהם חיו.

## מינים
* קרנף רחב שפה (*Ceratotherium simum*)
* קרנף מאוריטניקום (*Ceratotherium mauritanicum*) - נכחד
* *Ceratotherium efficax* - נכחד
* *Ceratotherium neumayri* - נכחד

## קישורים חיצוניים

קטגוריה:בעלי חיים שתוארו ב-1868
קטגוריה:טקסונים שתוארו בידי ג'ון אדוארד גריי
קטגוריה:קרנפיים
רונן גבאי

**רונן גבאי** (נולד ב-16 במאי 1964) הוא כדורגלן עבר ומאמן כדורגל ישראלי.

## קריירת משחק
גבאי החל את הקריירה שלו במחלקת הנוער של מכבי נתניה, וב-1983 עלה לקבוצה הבוגרת ולאחר מספר חודשים הושאל למכבי הרצליה לעונה אחת ואחריה למכבי יפו לעונה אחת, עד שחזר למכבי נתניה והפך לחלק מרכזי בקבוצה, ושם בילה את רוב הקריירה שלו ואף כיהן כקפטן. לקראת סוף הקריירה שיחק בהפועל תל אביב והפועל חדרה.

## קריירת אימון
גבאי החל את קריירת האימון שלו ב-2006 במחלקת הנוער של בית"ר טוברוק, שם היה עד דצמבר 2014 כאשר חתם כמאמן מכבי יפו מליגה א', אך לאחר מספר שבועות עזב את הקבוצה והצטרף כעוזר מאמן מכבי נתניה לצידו של רוני לוי. חצי שנה לאחר מכן, לקראת עונת 2015/2016, עבר גבאי עם רוני לוי למכבי חיפה כעוזר מאמן. בתום העונה עזב גבאי את מכבי חיפה, וחזר לבית"ר טוברוק כמנהל מקצועי במחלקת הנוער. ב-2017 חתם כמאמן הנוער של מכבי נתניה עד שעזב לאחר שנה וחצי.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני הפועל חדרה
קטגוריה:כדורגלני הפועל תל אביב
קטגוריה:כדורגלני מכבי הרצליה
קטגוריה:כדורגלני מכבי יפו
קטגוריה:כדורגלני מכבי נתניה
קטגוריה:מאמני כדורגל ישראלים
קטגוריה:מאמני מכבי יפו
קטגוריה:בוגרי אורט יד ליבוביץ
קטגוריה:ישראלים שנולדו ב-1964
גיירמו סוביאברה

**גיירמו סוביאברה** (בספרדית: **Guillermo Subiabre**; 25 בפברואר 1903 – 11 באפריל 1964) היה כדורגלן צ'יליאני, ששיחק בעמדת החלוץ בנבחרת צ'ילה במונדיאל 1930.

## ביוגרפיה
סוביאברה נולד ב-25 בפברואר 1903 באוסורנו שבצ'ילה. בקריירת הכדורגל שלו התאפיין כחלוץ טוב ובעל בעיטות חזקות. על פי המידע באתר קבוצת קולו-קולו בו שיחק, טוענים כי הבעיטה החזקה שלו יכלה לגרום לפציעה אצל השוערים ואף לקריעת רשת השער. ב-1 בינואר 1927 עשה את הופעת הבכורה בקולו-קולו נגד סלקציה. בשנים 1928, 1929 ו-1930 זכה באליפות צ'ילה עוד בזמן שהתחרות לא הייתה רשמית. הוא פרש מכדורגל ב-1934 וזכה בתואר הכבוד "שחקן לכל החיים" מקולו-קולו.

במדי נבחרת צ'ילה תחילה שיחק בקופה אמריקה 1926, אותו היא אירחה. בטורניר כבש בניצחון 1–7 על בוליביה ובהפסד 3–1 לאורוגוואי מנקודת העונשין. בנוסף לכך היה שותף גם במשחקים האולימפיים ב-1928 ובמונדיאל 1930 שהיה לראשון בהיסטוריה. במונדיאל, צ'ילה אומנם לא עברה את שלב הבתים, אך סוביאברה כבש שני שערים בניצחון 0–1 על צרפת ובהפסד 3–1 לארגנטינה. בסך הכל כבש עבורה עשרה שערים ב-14 הופעות.

## קישורים חיצוניים

קטגוריה:כדורגלנים צ'יליאנים
קטגוריה:כדורגלני נבחרת צ'ילה
קטגוריה:כדורגלני מונדיאל 1930
קטגוריה:כדורגלני קולו-קולו
קטגוריה:צ'יליאנים שנולדו ב-1903
קטגוריה:נפטרים ב-1964
GetItRight

הוא שיר של הזמרת האמריקאית מיילי סיירוס לאלבום האולפן הרביעי שלה Bangerz. השיר נכתב והופק על ידי פארל ויליאמס, "#GetItRight" הוא שיר פופ - פאנק שמבחינה לירית עוסק בתשוקה מינית. במקור נשקל להוצאת לאור כסינגל המוביל של האלבום אך "We Can't Stop" נבחר בסופו של דבר על פניו. עם צאתו זכה לביקורות חיוביות בדרך כלל מצד מבקרי המוזיקה.

## הפקה והלחנה
במהלך ראיון עם V, סיירוס והמפיק פארל וויליאמס גילו כי הם שקלו להוציא את "#GetItRight" כסינגל הראשי מתוך האלבום, אם כי בסופו של דבר נבחר השיר "We Can't Stop". השיר הוא שיר פופ - פאנק; הוא נכתב והופק על ידי פארל ויליאמס.

## ביקורות
עם צאתו, "#GetItRight" זכה לביקורות חיוביות בדרך כלל ממבקרי המוזיקה, שהעריכו את הפקתו הכוללת. מריה איקין מ"מועדון ה-AV" החמיאה לשיר, ותיארה את השיר כ אנטרטיינמנט ויקלי סברו כי השיר הוא , והעירו עוד כי הוא .

באתר AllMusic ניתנה ביקורת מעורבת יותר על "#GetItRight", בה נכתב כי השיר  אוון סוודי הרגיש שהשיר היה "קליט אך שטוח", ואילו ג'סיקה הופר מספין חשבה שסיירוס נתקל ב"חסר כוח וחרמן".

## הופעות חיות
ב-6 בדצמבר 2013 סיירוס ביצעה את "#GetItRight", יחד עם הסינגלים הקודמים שלה "We Can't Stop" ו-"Party in the USA", וכן גרסת כיסוי של "Summertime Sadness" של לנה דל ריי במופע הג'ינגל בל השנתי בלוס אנג'לס. ההופעה זכתה לתשומת לב תקשורתית לאחר שסיירוס ביצעה טוורק על רקדנית לבושה כסנטה קלאוס. היא גם ביצעה את "#GetItRight", יחד עם השיר "Wrecking Ball", בערב השנה החדשה בכיכר טיימס ב-31 בדצמבר. פרק בMTV Unplugged בכיכובה של סיירוס שידר לראשונה בMTV ב-29 בינואר 2014; היא ביצעה גרסה אקוסטית של "#GetItRight", לצד שירים נוספים מהאלבום. סיירוס ביצעה את השיר גם במהלך סיבוב ההופעות Bangerz Tour. ההופעה זכתה לביקורות חיוביות מצד המבקרים. במהלך ההופעה לבשה סיירוס בגד גוף מקושט באבני חן בצבעי אדום וכסף עם חולצה פתוחה עם נוצות תואמות ומגפיים אדומים. ההופעה הציגה את סיירוס על מיטה כחולה וורודה גדולה שרקדניות יצאו מתחתיה.

## מיקומי שיא
"#GetItRight" הופיע לראשונה במקומות 125 ו-44 במצעד המוזיקה של דרום קוריאה ושירי הפופ הדיגיטליים של ארצות הברית בהתאמה.

## קישורים חיצוניים

## הערות שוליים

קטגוריה:שירי 2013
קטגוריה:שירי מיילי סיירוס
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירים על מיניות
קטגוריה:שירי פופ פאנק
קטגוריה:סינגלים בהוצאת RCA רקורדס
פרס פוליה (החברה המתמטית של לונדון)

**פרס פוליה** (באנגלית: The **Pólya Prize**) הוא פרס המוענק על ידי האגודה המתמטית של לונדון (LMS) כ"הוקרה על הסבר יצירתי בעל מעוף או עבור תרומה יוצאת מן הכלל למתמטיקה בממלכה המאוחדת". הפרס הוענק לראשונה בשנת 1987 ונקרא על שמו של המתמטיקאי ההונגרי ג'ורג' פוליה, שהיה חבר (ובהמשך חבר כבוד) באגודה למעלה מ־60 שנה. הוא מוענק באותן שנים, שלא ממוספרות על ידי מכפלה של שלוש, בהן מדליית דה מורגן אינה זמינה לפרס. בנוסף לא ניתן להעניק את הפרס לאף אדם שקיבל בעבר את מדליית דה מורגן. הפרס נחשב שני ביוקרתו רק למדליית דה מורגן מבין כל הפרסים והמדליות שהאגודה מעניקה.

## זוכים
להלן רשימת הזוכים:

## ראו גם
* פרס בריק
* פרס וייטהד
* פרס פרויליך

## הערות שוליים

פוליה (החברה המתמטית של לונדון)
פוליה (החברה המתמטית של לונדון)
קרלוס וידאל

**קרלוס וידאל** (בספרדית: **Carlos Vidal**; 24 בפברואר 1902 – 7 ביוני 1982) היה כדורגלן צ'יליאני, ששיחק בעמדת החלוץ בנבחרת צ'ילה במונדיאל 1930.

## ביוגרפיה
וידאל נולד בואלדיביה שבצ'ילה ב-24 בפברואר 1902. הוא התחיל את קריירת הכדורגל בקולו-קולו וב-1933 עשה סיבוב הופעות ארוך ברחבי אמריקה עם אאודקס איטליאנו. הסיבוב התחיל ב-29 בינואר 1933 והסתיים עם חזרת הצוות מניו יורק ב-25 באוקטובר אותה שנה. מאוחר יותר ב-1934 וידאל עבר למגאיאנס, תמורת סכום יוצא דופן לאותה תקופה של 17,000 פזו, וזכה עימה פעמיים ברציפות באליפות צ'ילה מאז שהגיעה ועזב אותה.

במדי נבחרת צ'ילה השתתף לראשונה במונדיאל 1930. וידאל עשה היסטוריה כשכבש את השער הראשון לזכות הנבחרת בטורניר המונדיאל, בניצחון 0–3 על מקסיקו אותו סיים עם צמד. במשחק הבא הוא החמיץ פנדל בניצחון 0–1 נגד צרפת וצ'ילה סיימה את הטורניר בשלב הבתים עם הפסד במשחק העלייה לארגנטינה. וידאל נקרא שוב לשחק בקופה אמריקה 1935 בו צ'ילה הפסידה את כל המשחקים.

## תארים
;קולו-קולו
*אליפות סנטיאגו (לא רשמי): 1930
;מגאיאנס
*אליפות צ'ילה (2): 1934, 1935

## קישורים חיצוניים

קטגוריה:כדורגלני מונדיאל 1930
קטגוריה:כדורגלני נבחרת צ'ילה
קטגוריה:כדורגלני קולו-קולו
קטגוריה:כדורגלנים צ'יליאנים
קטגוריה:ילידי 1902
קטגוריה:נפטרים ב-1982
סירקולציה

בפיזיקה, **סירקולציה** (בעברית: הקפה) היא גודל סקלרי המוגדר כאינטגרל הקווי של שדה וקטורי לאורך מסילה סגורה. לסירקולציה יש חשיבות רבה במכניקת הזורמים כאשר השדה הווקטורי הוא שדה המהירות. באלקטרומגנטיות הסירקולציה של השדה החשמלי והשדה המגנטי מופיעות במשוואות מקסוול בצורתן האינטגרלית.

## הגדרה מתמטית ותכונות
יהי \vec{V} שדה וקטורי ותהי C מסילה סגורה, האינטגרל הקווי מסוג שני \Gamma = \oint_C \vec{V}\cdot d\vec{\ell} נקראה הסירקולציה של השדה \vec{V} מסביב ל-C.

אם השדה הוא שדה וקטורי משמר אזי הסירקולציה סביב כל לולאה תהיה שווה לאפס. מצב זה שקול לכך שהשדה יכול להירשם כגרדיאנט של שדה סקלרי.

משפט סטוקס מקשר בין הסירקולציה של שדה מסביב ללולאה לאינטגרל המשטחי של השטף של רוטור השדה דרך השטח הסגור על ידי הלולאה. כלומר מתקיים \Gamma =\iint_A(\vec{\nabla} \times \vec{V})\cdot dS כאשר A הוא משטח הנסגר על ידי C.

## שימושים
### מכניקת הזורמים
במכניקת הזורמים, לסירקולציה של שדה המהירות יש חשיבות רבה. חשיבות זו נובעת בין היתר ממשפט הסירקולציה של קלווין הקובע שבזורם ברטרופי מושלם הסירקולציה של לולאה הנישאת עם הזרם לא משתנה בזמן.

משפט קוטה-ז'וקובסקי קובע כי העילוי ליחידת אורך המופעל על כנף פרופורציונלי לסירקולציה סביב מסלול המקיף את הכנף. ובמדויק L'=\rho\Gamma v_\infty  כאשר L' הוא כוח העילוי, \rho צפיפות הזורם, \Gamma  הסירקולציה סביב מסלול המקיף את הכנף ו-v_\infty  מהירות הטיסה.

### אלקטרומגנטיות
הסירקולציה של השדה החשמלי והמגנטי מופיעה בניסוח האינטגרלי של משוואות מקסוול. חוק פאראדיי קובע שהסירקולציה של השדה החשמלי סביב לולאה C שווה למינוס השינוי בשטף המגנטי הבוקע דרך המשטח הנסגר על ידי הלולאה. חוק אמפר קובע שהסירקולציה של השדה החשמלי סביב לולאה C פרופורציונלי לזרם העובר דרך המשטח הנסגר על ידי הלולאה ועוד השינוי בשטף החשמלי דרך משטח זה.

## קישורים חיצוניים

קטגוריה:מכניקת הזורמים
קטגוריה:אלקטרומגנטיות
פרס פרויליך

**פרס פרויליך** (באנגלית: The **Fröhlich Prize**) הוא פרס המוענק על ידי האגודה המתמטית של לונדון עבור עבודה מקורית וחדשנית ביותר בכל ענף במתמטיקה ונקרא לזכרו של המתמטיקאי אלברכט פרויליך (זוכה מדליית דה מורגן לשנת 1992). על פי התקנות הפרס מוענק "למתמטיקאי שיש לו פחות מ־25 שנים במעורבות במתמטיקה ברמה פוסט־דוקטורט, מה שמאפשר הפסקות ברציפות, או שלדעת ועדת הפרסים נמצא בשלב שווה ערך בקריירה שלהם".
הוא מוענק בשנים הזוגיות. פרס פרויליך לשנה X יכול להינתן רק למתמטיקאי, שהוא או (i) תושב בדרך כלל בממלכה המאוחדת של בריטניה הגדולה וצפון אירלנד ב־1 בינואר של שנה X, או (ii) חבר בחברה ושאת עיקר השכלתו רכש בממלכה המאוחדת. לא ניתן להעניק את פרס פרויליך למי שקיבל את מדליית דה מורגן או את פרס פוליה.

## זוכי הפרס
להלן רשימת זוכי הפרס:
* 2004 - יאן גרוינובסקי
* 2006 - מייקל וייס
* 2008 - ניקולס הייגם
* 2010 - ג'ונתן קיטינג
* 2012 - טרבור וולי
* 2014 - מרטין הירר
* 2016 - דומיניק ג'ויס
* 2018 - פרנצ'סקו מזדרי
* 2020 - פרנסואז טיסור
* 2022 - ריצ'רד תומאס
* 2024 - עמנואל ברויאר

## ראו גם
* מדליית דה מורגן
* פרס בריק
* פרס פוליה
* פרס וייטהד

## קישורים חיצוניים

## הערות שוליים

קטגוריה:פרסים למתמטיקה
קטגוריה:פרסים בריטיים
פויה אידני

**פויה אידני** (באנגלית: **Pouya Idani**; נולד ב-22 בספטמבר 1995) הוא שחמטאי איראני בדרגת רב-אמן. הוא היה אלוף עולם לנוער עד גיל 19 בשנת 2013.

נכון לאוקטובר 2025, אידני מדורג במקום הרביעי באיראן לפי מד כושר.

## קריירת שחמט
אידני נולד בשנת 1995. בשנת 2011 זכה בתואר אמן בינלאומי ובשנת 2014 בתואר רב-אמן. בשנת 2009 הוא חלק מקום חמישי עם מדס אנדרסן באליפות העולם לנוער עד גיל 13. בשנת 2013 הוא זכה באליפות העולם לנוער עד גיל 18.

בשנת 2015 הוא השתתף בגביע העולם בשחמט 2015 אך הודח בסיבוב הראשון.

פויה אידני היה חבר נבחרת איראן במספר אולימפיאדות שחמט.

בשנת 2018 פויה אידני זכה במקום הראשון בממוריאל צ'יגורין ברוסיה.

## תחרות לדוגמה בה השתתף
* גביע העולם בשחמט 2021, גביע העולם בשחמט 2025

## קישורים חיצוניים

## הערות שוליים

קטגוריה:ספורטאים איראנים
קטגוריה:אלופי דנמרק בשחמט
קטגוריה:רבי-אמנים
קטגוריה:איראנים שנולדו ב-1995
אלעזר חזן

הרב **אלעזר חזן** (סביב ה'תק"ן 1790 - י"ג בחשוון ה'תרכ"ו 1865) היה רבה של מרקש וראש הישיבה בעיר.

## תולדות חייו
נולד במרקש לרבי יעקב אל-חזן, בסביבות שנת ה'תק"ן (1790). למד כנראה בישיבות העיר. נשא את זהרה בת הרב שלמה אסבאג, רבה של מרקש. בשנת ה'תק"ף (1820 לערך) כבר חתם על פסקי דין. חבריו לדיינות היו: הרב אברהם פינטו הקטן (אב בית הדין), הרב דוד חיים צבאח, הרב אברהם אסולין, הרב מימון פינטו, הרב משה רוזיליו, הרב רפאל מסעוד אבן מוחא. לבית דינם הופנו שאלות מערים אחרות במרוקו. הרב חזן התכתב בין השאר עם רבי יצחק בן וואליד ורבי אברהם אנקווא. בשנת ה'תרי"ח (1857) נפטר הרב דוד חיים צבאח שהיה עד לאותה העת רבה הראשי של מרקש, והרב חזן המשיך אותו בתפקיד. בשנת ה'תרכ"ג פרש מתפקידו כדי לעלות לארץ ישראל. בדרכו לארץ ישראל עבר בגיברלטאר והעתיק שם כמה ספרים. הוא התיישב ביפו וחי בה את שארית חייו.

הוא נפטר בי"ג בחשוון ה'תרכ"ו והספידו אותו כמה רבנים. נקבר בבית הקברות היהודי ביפו.

בנו הרב הרב שלמה חזן - רב ביפו ובצפת, מחבר הספרים "שלחן הטהור", "שלחן הזהב", "שלחן מלכים" ועוד.

## חיבוריו
* **ביאור מהרא"ח** - ביאור רחב על שולחן ערוך חושן משפט, ממקורות ההלכה עד לפסיקת חכמי מרוקו ומרקש. הספר יצא לאור לראשונה מכתבי ידו של המחבר בשנת ה'תשע"ט (2019) בשלושה כרכים על ידי מכון "פי ישרים", פנמה.

חיבורים שלא נדפסו:
* **ביאור על שולחן ערוך [[יורה דעה]] ו[[אבן העזר]]**
* **חידושים על התורה**
* **פסקי דינים** - הרבה מפסקי דינו הובאו בשו"ת רבי דוד צבאח ובית דינו

## לקריאה נוספת
* **תולדות רבי אלעזר חזן** בספר ביאור מהרא"ח חלק א' עמודים 2–16

## הערות שוליים

קטגוריה:ילידי 1790
קטגוריה:מרקש: רבנים
קטגוריה:דיינים
קטגוריה:ראשי ישיבה מרוקאים
קטגוריה:מחברי ספרי הלכה
קטגוריה:אנשי עליות קדומות לארץ ישראל
קטגוריה:אישים הקבורים בבית העלמין היהודי ביפו
קטגוריה:נפטרים ב-1865
קטגוריה:עולים לארץ ישראל בשנים 1800–1881
דודג' וייפר VX I

**דודג וייפר VX I** (באנגלית: **Dodge Viper VX I**) הוא הדור החמישי והאחרון של מכונית הספורט דודג' וייפר. המכונית שהוצגה בשנת 2013, עוצבה מחדש לחלוטין.

## היסטוריה ופיתוח
בסתיו 2011 הודיע ראלף ז'יל מנכ"ל SRT כי הדור הבא של הווייפר יצא לראשונה בתערוכת הרכב בניו יורק באפריל 2012.

בתערוכת הרכב הבינלאומית בניו יורק ב־2013 נחשף ה- וייפר GTS SRTS החדש יחד עם תוכנית להיכנס למרוצים.

כחלק מהתוכנית של קרייזלר להפוך את טכנולוגית המרוצים SRT כמותג רכב נפרד בתוך קרייזלר גרופ LLC, הפך הווייפר SRT לרכב ההילה של המותג.

במאי 2014 אוחד מחדש מותג SRT תחת דודג', כאשר מנכ"ל SRT לשעבר ראלף ז'יל המשיך כסגן הנשיא הבכיר לעיצוב מוצרים וגם כמנכ"ל ונשיא מוטור ספורט.

## מפרטים
SRT הציע שתי גרסאות לווייפר: וייפר SRT ו-GTS. ה-GTS הוא דגם הפרמיום המציע נוחות יתר. ההבדל החיצוני הבולט ביותר בין שני הדגמים הוא מכסה המנוע. לדגם הבסיס שישה פתחי אוורור פונקציונליים ואילו לדגם ה-GTS יש רק שניים. לציון חזרתו של הווייפר, הציע SRT חבילת 'מהדורת השקה' שזמינה ב־150 דגמי GTS בשנת 2013. כל המכוניות במהדורת ההשקה נצבעו בכחול וייפר עם פסים לבנים תאומים והגיעו עם לוח מקף סדרתי שהונח בתוך תא המטען שלהן. החלק הפנימי של הווייפר הוא עור בצבע שחור.

וייפר ה-SRT כולל בקרת שיוט ובקרות על ההגה. טלפון בלוטות' של UConnect עם סטרימינג של אודיו בלוטות', כמו גם תצוגת מסך מגע בגודל 8.4 אינץ' כמו זו שנמצאת בקרייזלר 300. מושבי חשמל, כניסה ללא מפתח ומושבים מחוממים הם גם אפשרויות חדשות. מערכת ניווט של Garmin הייתה גם אפשרות זמינה, כמו גם הרדיו הלוויני Sirius XM ורדיו HD. כונן קשיח מובנה לאחסון מוזיקה ותמונות JPEG ו-MP3 נכלל גם כציוד סטנדרטי.

## ביצועים
הוייפר (VX I) מופעל על ידי מנוע V10. המנוע מייצר 640 כ"ס ב-6,150 סל"ד. בשנת 2015 ההספק הועלה ב-5 כ"ס.

הוייפר יכול להאיץ בין 0–100 קמ"ש תוך 3.5 שניות ויכול להגיע למהירות מרבית של 335 קמ"ש.

## מכירות וסיום ייצור
מכירות הווייפר ב-2013 וב-2014 היו דלות. הייצור הופחת ב-באוקטובר 2013 ואז הופסק לחודשיים באפריל 2014 על רקע מכירות איטיות.

באוקטובר 2015 הודיעה קבוצת פיאט קרייזלר כי הוייפר יפסיק את ייצורו בשנת 2017. בתחילה, פיאט קרייזלר ציינה מכירות לקויות כסיבה להפסקת היצור עם זאת, מקורות אחרים הצהירו כי המכונית הופסקה מכיוון שהוייפר לא היה מסוגל לעמוד בתקנת הבטיחות של FMVSS 226, המחייבת כריות אוויר בצד. ביולי 2017 הודיעה פיאט קרייזלר כי תסגור לצמיתות את מפעל הרכבה קונר ב־31 באוגוסט 2017.

קרייזלר הודיעה על חמש מהדורות מיוחדות וייפר לשנת הייצור האחרונה.

## גלריה

קובץ:Edmonton Motor Show 2014 (13815798014).jpg|מבט לצד
קובץ:Edmonton Motor Show 2017 (34234252655).jpg|מבט לצד
קובץ:Edmonton Motor Show 2017 (34193952436).jpg|מבט לקדימה


## ראו גם

* דודג' וייפר

* דודג' וייפר ZB II

## קישורים חיצוניים

## הערות שוליים

וייפר VX I
קטגוריה:דגמי מכוניות שהושקו ב-2013
קטגוריה:מכוניות אמריקאיות
קטגוריה:מכוניות ספורט
מייבשים את הביצה

**"מייבשים את הביצה"** היא תוכנית רדיו שבועית בהגשת שרון כידון ושי גולדן המשודרת בתחנת הרדיו 102FM ("רדיו תל אביב") מאז שנת 2010, בין השעות 8:00 ל-10:00 מדי יום שישי.

התוכנית עוסקת בסקירה אקטואלית של תחום התקשורת בעולם ובישראל על היבטיו השונים - פוליטיים, טכנולוגיים, מסחריים, תרבותיים ועוד.

כל תוכנית מורכבת משיחות טלפון עם מרואיינים (כ-10 בכל תוכנית), כשלחלקם פינות קבועות, כמו: יהודה נוריאל, אפי טריגר, גיא פינס, אבנר הופשטיין ועוד. בין המגישים המחליפים לאורך השנים: דנה ספקטור וטלי בן עובדיה.

חוץ מהשיחות עם המרואיינים, כידון וגולדן גם מנהלים ביניהם דיאלוגים תוך הבעת פרשנות ודעה, כשבתחילת התוכנית מוקדשת לכך פינת "הספוט".

ב-2011 זכתה התכנית בפרס תוכנית המלל הטובה ביותר לשנת 2011 מטעם אגודת העיתונאים בתל אביב.

נכון ל-2020 עורכת התכנית היא מילה סביטלמן.

## קישורים חיצוניים
* 

## הערות שוליים

קטגוריה:תוכניות ברדיו האזורי
סטיב סקיי

**אישטוואן סֵקֶיי** או **סטיב סֵקֶיי** (בהונגרית: **Székely István**; באנגלית: **Steve Sekely**; בודפשט, 25 בפברואר 1899 – פאלם ספרינגס, קליפורניה, ארצות הברית, 11 במרץ 1979) היה במאי קולנוע יהודי-הונגרי-אמריקאי.

## ביוגרפיה
אישטוואן סקיי נולד בבודפשט במשפחה יהודית בורגנית כבנם הבכור של מרצל סקיי (במקור:שטרן), אדריכל, ושל מריה וכסלר. הוא למד באוניברסיטת בודפשט לטכנולוגיה ולכלכלה במשך שנתיים, אך הפסיק את לימודיו והפך לעיתונאי. הוא עבד בכתב העת "השבוע" ((A Hét (folyóirat, 1890–1924), אחר כך היה העורך של כתב העת ההיתולי "אישטוק המשוגע" (Bolond Istók) שהיה דומה לכתב העת ההיתולי המפורסם הוותיק והנפוץ יותר בורשסם ינקו, כמו גם היה המחבר של כמ חלקים ממופעי "קברט אפולו". בשנות ה-20 של המאה ה-20 היה הכתב בגרמניה של היומון ההונגרי "עיתון" (Újság) וישב בברלין, אך לצד זה עבד גם עם התסריטאי במאי וסופר לודוויג וולף ככותב שותף. סקיי ביים סרטי קולנוע משנת 1929. הוא חזר להונגריה בשנת 1931 וב-28 באוקטובר 1933 נשא לאישה את השחקנית היהודייה אירן אגאי (1913–1950) עמה עבר לארצות הברית (שם היא נפטרה באופן פתאומי וטראגי בגיל 38) בשנת 1938 כבריחה מהלאומיות, מהנאציזם ומרדיפת היהודים בהונגריה ובגרמניה. בשנת 1945 הקים סקיי חברת סרטים בארצות הברית בשם Star Pictures. הוא עבד במקסיקו בשנת 1950, בגרמניה המערבית בשנת 1953, באיטליה בין השנים 1954 לבין 1955, ובבריטניה ב-1962. יצירתו האחרונה הייתה הסרט ההונגרי "עץ השיטה הסגול" (Lila ákác) שהוסרט בשנת 1972, אותו ביים כבמאי וכתב כתסריטאי.

הוא עבד עם שחקנים כמו ג'ון קרדין, גייל פטריק, ננסי קלי, נאנט בורדו, ליונל אטוויל, טום ניל, ריצ'רד בייסהארט, פטרישיה רוק, ג'ון וינדהם, רודי וולי ואוטו קרוגר.

## פילמוגרפיה
לפי מדינת ההפקה (באנגלית), ביניהם כמה סרטים בלתי נשכחים כמו "היפוליט, רב השרתים" משנת 1931.


## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994.  לקסיקון ביוגרפי הונגרי

## קישורים חיצוניים

* בדנובה
* Sulinet.hu
* Filmkatallasz.hu

## הערות שוליים

קטגוריה:מהגרים מהונגריה לארצות הברית
קטגוריה:במאי קולנוע יהודים הונגרים
קטגוריה:תסריטאים יהודים
קטגוריה:עיתונאים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:במאי קולנוע יהודים אמריקאים
קטגוריה:הונגרים שנולדו ב-1899
קטגוריה:הונגרים שנפטרו ב-1979
קטגוריה:אמריקאים שנפטרו ב-1979
הבה נתאהב

**הבה נתאהב** (באנגלית: **Let's Make Love**) הוא סרט קומדיה מוזיקלית אמריקאי משנת 1960, בבימויו של ג'ורג' קיוקור, עם איב מונטאן, מרילין מונרו וטוני רנדל בתפקידים הראשיים.

זה הסרט המוזיקלי האחרון של מונרו לפני סרטה האחרון, "יוצאי הדופן". בתקופת הצילומים התפתח ביניהם רומן אהבה קצר לדאבון בני זוגם – סימון סיניורה וארתור מילר.

## תקציר העלילה
ז'אן מארק קלמו (איב מונטאן) הוא מיליארדר, דור שמיני למשפחת קלמו. הוא נהנתן ורודף נשים ידוע. יום אחד מראה אלכסנדר קופמן (טוני רנדל) למנכ"ל החברה ג'ורג' ואלש (וילפריד הייד-וייט), ידיעה בווראיטי כי בתיאטרון באוף ברודוויי עומדים להעלות רביו ובו סאטירה על קלמו. קופמן מציע למעסיקו ללכת לתיאטרון ולהתרשם ממנו וזה ימזער את הנזק ליחסי הציבור שלו.

הם מגיעים לתיאטרון וצופים בזמרת/רקדנית, אמנדה דל (מרילין מונרו) מבצעת את שירו של קול פורטר – "לבי שייך לדדי". קלמו מתאהב בה מיד ולאחר ההופעה הוא מציג את עצמו כאלכסנדר דיומא, סוחר בתכשיטים. קלמו קונה בדיחה מג'ו בסר (צ'רלי למונט) באלף דולר ומספר אותה לשחקנים. במקרה נמצא שם בסר ומתנפל עליו באשמת גניבה. קלמו אומר שקנה את הבדיחה ממישהו אחר תמורת 10 דולר ואמנדה נחלצת לעזרתו ואומרת שהיא "נכחה" בעת הקנייה. זה מחזק יותר את אהבתו של קלמו לאמנדה. לאחר זמן הוא קונה שרשרת ב-10,000 דולר, אומר ששוויה 5 דולר ונתן לה במתנה. כשהיא נותנת את השרשרת לחברתה מצליח קלמו לקבל אותה בחזרה בהסבירו כי הפנינים הוקרנו בקרינה רדיואקטיבית וכעת הן מסוכנות.

קלמו מקבל תפקיד קטן בשיר הסאטירי "התמחות" (Specialization) אבל הזמר המבצע עם אמנדה הוא טוני דנטון (פרנקי ווהן).

קלמו מקנא בטוני ומחליט לקחת שיעורים בהופעה, שירה וריקוד. מילטון ברלה  מלמד אותו הופעה, ג'ין קלי מלמד אותו לרקוד ובינג קרוסבי מלמד אותו לשיר. כעת בתיווכו של ואלש מממנת החברה את ההצגה תמורת 51% שליטה ושיבוצו של "אלכסנדר דיומא" בהצגה.

קלמו מגלה לאמנדה את זהותו האמיתית אך היא לא מאמינה לו. לבסוף מתברר שבניין התיאטרון הוא ברשות אחת מחברות הבת של קלמו. הם דורשים שכר דירה מיידי לכל השנה והתיאטרון הולך להיסגר.

קלמו מציע לאמנדה ללכת איתו ולדבר עם בעל החברה ואז מתברר לאמנדה כי "אלכסנדר דיומא" הוא אכן ז'אן מרק קלמו. בתחילה היא כועסת ומבקשת לעזוב אך הוא נכנס אתה למעלית, מדבר אל ליבה ושניהם שרים "הבה נתאהב" ומתחבקים.

## צוות השחקנים
250px|ממוזער|שמאל|איב מונטאן ומרילין מונרו

## פרסים
* מועמדות לפרס אוסקר לפסקול המקורי הטוב ביותר
* מועמדות לפרס גלובוס הזהב לסרט הטוב ביותר - קומדיה או מוזיקלי
* מועמדות לפרס באפט"א לסרט הזר הטוב ביותר – ג'ורג' קיוקור
* מועמדות לפרס באפט"א לשחקן הזר הטוב ביותר בתפקיד ראשי – איב מונטאן
* מועמדות לפרס גילדת הכותבים של אמריקה – נורמן קרסנה, האל קנטר

## קישורים חיצוניים

* הבה נתאהב, באתר TCM
* קדימון להבה נתאהב, באתר יוטיוב
* "לבי שייך לדדי", באתר יוטיוב
* "התמחות", באתר יוטיוב
* הסצנה הסופית של הבה נתאהב, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי פוקס המאה ה-20
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטים אמריקאיים
קטגוריה:סרטים מוזיקליים
קטגוריה:סרטים רומנטיים
קרטר מקינטייר

**קרטר מקינטייר** (באנגלית: **Carter MacIntyre**; נולד ב-4 באוקטובר 1979) הוא שחקן אמריקאי, הידוע בעיקר בתפקידי הטלוויזיה בסדרות "סמויים" (אנ') ו"גדולה מהחיים".

## ביוגרפיה
קרטר הוא יליד אטלנטה, ג'ורג'יה, הוא סיים את בית הספר התיכון "לובט" (אנ') בשנת 1997, איתו בכיתה למדה השחקנית כריסטין לקין (אנ'). הוא בוגר אוניברסיטת וייק פורסט (אנ') בוינסטון סיילם, קרוליינה הצפונית. 

## קריירה
מקינטייר שיחק בתפקידי הופעות אורח בסדרות הטלוויזיה "פילדלפיה זורחת", "המנטליסט, "בונז" ו-"ER". 

בשנת 2010 הוא שיחק בתפקיד מפעיל ה-CIA, ליאו נאש בסדרת הטלוויזיה "סמויים".

בשנת 2012, מקינטייר לוהק לתפקיד המלאך השומר החדש בסדרת הטלוויזיה גדולה המחיים בעונה הרביעית.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וייק פורסט
קטגוריה:אמריקאים שנולדו ב-1979